

Χίος, 09/08/2022

**ΑΝΑΚΟΙΝΩΣΗ**

Σας ενημερώνουμε ότι στην ιστοσελίδα του ΥΠΑΙΘ <https://www.minedu.gov.gr/news/53118-31-08-22-ilektroniki-eggrafi-epityxonton-stin-tritovathmia-ekpaidefsi> έχει αναρτηθεί ενημέρωση σχετικά με την «[Ηλεκτρονική εγγραφή επιτυχόντων στην Τριτοβάθμια εκπαίδευση](https://www.minedu.gov.gr/news/53118-31-08-22-ilektroniki-eggrafi-epityxonton-stin-tritovathmia-ekpaidefsi)» σύμφωνα με την οποία **η εγγραφή των επιτυχόντων/ουσών των Πανελλαδικών Εξετάσεων έτους 2022** **και της ειδικής κατηγορίας των πασχόντων από σοβαρές παθήσεις** στις Σχολές και τα Τμήματα της Τριτοβάθμιας Εκπαίδευσης θα πραγματοποιηθεί ηλεκτρονικά, κατά το διάστημα **από Πέμπτη 1 Σεπτεμβρίου 2022 έως και Παρασκευή 9 Σεπτεμβρίου 2022**, μέσω του Πληροφοριακού Συστήματος Ηλεκτρονικών Εγγραφών 2022 στην ηλεκτρονική διεύθυνση <https://eregister.it.minedu.gov.gr> .

Στην ιστοσελίδα του ΥΠΑΙΘ, εκτός των άλλων, αναφέρονται αναλυτικά τα δικαιολογητικά που θα πρέπει οι επιτυχόντες/ούσες της **ειδικής κατηγορίας των πασχόντων από σοβαρές παθήσεις**, αφού πραγματοποιήσουν την ηλεκτρονική εγγραφή, οι ίδιοι ή μέσω εξουσιοδοτημένου προσώπου, να καταθέσουν στις Γραμματείες αυτοπροσώπως ή, εναλλακτικά, με ταχυδρομική αποστολή με συστημένη επιστολή και απόδειξη παραλαβής, προκειμένου να ολοκληρωθεί η εγγραφή τους.

Επίσης, αναφέρεται **ότι η εγγραφή των επιτυχόντων/ουσών με την ειδική κατηγορία των Ελλήνων Πολιτών της Μουσουλμανικής Μειονότητας** της Θράκης στις Σχολές και τα Τμήματα της Τριτοβάθμιας Εκπαίδευσης για το Ακαδημαϊκό έτος 2022-2023, **πραγματοποιείται μέσω της ίδιας ηλεκτρονικής εφαρμογής και κατά το ίδιο χρονικό διάστημα, δηλαδή από 1  έως και 9 Σεπτεμβρίου 2022.** Για την ολοκλήρωση της εγγραφής τους οι εισαχθέντες στην Τριτοβάθμια Εκπαίδευση με την ειδική κατηγορία των Ελλήνων Πολιτών της Μουσουλμανικής Μειονότητας της Θράκης, οφείλουν **στο ίδιο διάστημα υποβολής της αίτησης ηλεκτρονικής εγγραφής (1 έως 9/9/2022)** να αποστείλουν με ταχυμεταφορά (courier) ή να καταθέσουν αυτοπροσώπως στη Γραμματεία του Τμήματος / Σχολής επιτυχίας τους  σχετική βεβαίωση, ότι είναι εγγεγραμμένοι στα δημοτολόγια Δήμου του Νομού Ξάνθης, Ροδόπης ή  Έβρου. Αν έχουν μετεγγραφεί σε άλλο Δήμο άλλης περιοχής, τότε πρέπει να αποστείλουν ή να καταθέσουν αυτοπροσώπως όπως παραπάνω, βεβαίωση του συγκεκριμένου Δήμου από την οποία να προκύπτει ότι μετεγγράφηκαν σ΄ αυτόν, από Δήμο των ανωτέρων Νομών.

Αναμένουμε τις σχετικές εγκυκλίους από το ΥΠΑΙΘ.

Για το λόγο αυτό, παρακαλούμε **να παρακολουθείτε καθημερινά τις Γενικές Ανακοινώσεις** στο <http://www.fme.aegean.gr/el/news/genikes-anakoinoseis>, προκειμένου για περισσότερες λεπτομέρειες και περαιτέρω ενέργειες.

Γραμματεία Π.Π.Σ. ΤΜΟΔ